Jaunās Slobodkas pareizticīgo baznīca
Jaunās Slobodkas Vissvētās Dievmātes patvēruma pareizticīgo baznīca ir Latvijas pareizticīgās baznīcas dievnams, kas atrodas Ludzas novada Brigu pagasta Jaunajā Slobodkā. Pirmā baznīca celta 1834. gadā. 1841. gada Janovoles un Nerzas zemnieku nemieru laikā no Vitebskas izsauktie karavīri dažās vietās cauršāva baznīcas sienas. 1857. gadā baznīca nodega zibens spēriena rezultātā. 1869. gadā tika iesvētīta jauna baznīca. 1956. gadā arī šī baznīca cieta ugunsgrākā un tika atjaunota ar samazinātu tornīšu skaitu.